Weltevreden « REISGESELSKAP
Posts Tagged ‘Weltevreden’
2010/02/01 by Danie Mouton No Comments »
“Wat ‘n besondere tyd saam met briljante gemeenteleiers” mymer ek verlede week in die vliegtuig op pad terug huis toe. “Mense met ‘n sterk roepingsbewustheid en ‘n fokus op diegene wat tans nog uitgesluit is van gemeenskap met die Here en met sy kerk”.
Tags: Leierskap, waardering, Weltevreden Plant diep wortels - www.bybelkennis.co.za
Ons leef in ‘n tyd waar mense baie suspisieus oor instellings is. Daar is frustrasie met instellings en die leierskap by instellings – hulle het ‘n verkalkte burokrasie wat die lewe van sy inwoners uitsuig, ontwikkel. Is dit waar?
Wat is ‘n instelling? Andy Crouch sê ‘n instelling is ‘n kulturele patroon van reëls en rolle en arenas vir menslike kreatiwiteit en optrede wat van die een geslag na die ander oorgedra word. Kultuurgroei kan net groei en bly voortbestaan as dit deel van ‘n instelling is – dit moet deel van die materiaal van die lewe word deur ‘n stel patrone wat aangeleer en herhaal kan word. Dit moet van een geslag na ‘n ander oorgedra kan word. Daarom lees ons so dikwels in die Ou Testament dat die Israeliete ook as die kinders van Abraham, Isak en Jakob bekend staan. Ware kultuurverandering is ‘n langsame proses.
Ons is sinies oor instellings want ons het ‘n beperkte siening van wat instellings is en hoe hulle werk. Goeie instellings maak plek vir diversiteit. Soos in ‘n rugbyspan is daar verskillende posisies. Elke posisie vereis en beloon ‘n verskillende stel vermoëns. Die gevolg is die oorvloed en verskeidenheid wat God vir die wêreld beplan het.
Daar is egter ‘n probleem: institusionalisme. Nou bestaan die instelling net om sy voortbestaan te verseker. Nou gebruik hulle nie meer hulle bates in diens van vooruitgang nie, maar net vir hulleself. Instellings kan dan teen die doel van God vir die wêreld werk.
Die alternatiewe het ook maar hulle probleme. Bewegings wat nie mettertyd ‘n instelling word nie, is soos ‘n saad wat vinnig ontkiem, maar geen wortels ontwikkel nie – dit verdor vinnig.
Wat ons nodig het, is instellings wat mense se lojaliteit werd is. Dit beteken nie die sieldodende burokrasie wat ons almal vrees nie; dit is ook nie die anargie waarvan radikale jongmense droom nie. As ons iets wil bou wat voortbestaan, het ons ‘n instelling nodig.